༄༅།།རྒྱུད་བཞིའི་འགྲེལ་བ་གཞན་ལ་ཕན་
པའི་གཏེར་བཞུགས་སོ།།
བློ་གསལ་དབང་པོ་པདྨ་དཀར་པོ།



203
རྩོམ་པ་པོ་ངོ་སྤྲོད་མདོར་བསྡུས།
གཞུང་འདིའི་རྩོམ་པ་པོ་འབྲུག་པ་པདྨ་དཀར་པོའམ་བློ་གསལ་དབང་པོ་
པདྨ་དཀར་པོ་ཞེས་པ་ནི་མཆིམས་ཡུལ་དགོན་གྱི་གྲོང་ན་ཡབ་ཇོ་སྲས་ཀླུའི་དབང་
པོ་དང་ཡུམ་ཆོས་སྐྱོང་སྒྲོལ་མ་རྣམ་གཉིས་ཀྱི་སྲས་སུ་རབ་བྱུང་དགུ་པའི་མེ་ཕག་
(སྤྱི་ལོ་༡༥༢༧)ལོའི་སོས་ཀའི་དུས་མཐའ་མ་ལོ་ཏོག་སྙེ་མའི་ཁུར་གྱིས་ལྕི་བའི་
སྐབས་ཀྱི་དུས་བཟང་པོ་ལ་དགེ་བའི་ལྟས་དང་བཅས་ཏེ་སྐུ་འཁྲུངས། དགུང་ལོ་
གསུམ་གྱི་སྟེང་རང་གི་སྔོན་གྱི་དགེ་བའི་བཤེས་གཉེན་ཆེན་པོ་འབྲུག་པ་རིན་པོ་
ཆེ་ངག་དབང་ ཆོས་ ཀྱི་ རྒྱལ་པོ་མཇལ། དགུང་ལོ་དགུ་ བའི་ སྟེང་ དུ་ སྔོན་ གྱི་
གནས་ལྷོ་ཕྱོགས་ཡངས་པའི་རྒྱལ་ཁམས་སུ་ཕེབས། རིང་པོ་མ་ལོན་པར་མེ་ཕོ་
སྤྲེའུའི་ལོ་རྒྱལ་བས་ཆོ་འཕྲུལ་ཆེན་པོ་བསྟན་པའི་དགའ་བ་དང་པོ་ལ་གདན་སེང་
གེའི་ཁྲི་ཆེན་པོར་མངོན་པར་དབང་བསྒྱུར་ཏེ་ཆོས་ཀྱི་རྒྱལ་སྲིད་སྐྱོང་བར་མངའ་
གསོལ། དེ་ནས་བཟུང་སྟེ་སློབ་དཔོན་ཤེས་རབ་གོ་ཆ་ལ་ཡི་གེའི་ཕྱི་མོ་འབྲི་བ་
དང་ཀློག་པ་ལ་ཚུལ་བཞིན་དུ་བསླབས། སློབ་དཔོན་ཆོས་གྲགས་བསྟན་འཕེལ་
བ་དང་། ཀུན་མཁྱེན་བཀྲ་ཤིས་རྣམ་པ་སོགས་མཁས་ཆེན་མང་པོ་བསྟེན་ནས་
ཐུན་མོང་དང་ཐུན་མིན་གྱི་རིག་གནས་མཁས་པར་སྦྱངས། བསྟན་པའི་བདག་
པོ་ཀུན་མཁྱེན་ངག་གི་དབང་པོར་གཙུག་ཕུད་ཕུལ། ཡོངས་སུ་རྫོགས་པའི་དགེ་
བསྙེན་གྱི་སྡོམ་པ་མནོས། དབང་ལུང་རྗེས་གནང་མང་པོ་ཐོབ། དགུང་ལོ་བཅུ་
བདུན་པ་མཛེས་བྱེད་ཀྱི་ལོ་ལ་ཆོས་གྲྭ་ཆེན་པོ་དཔལ་འཁོར་བདེ་ཆེན་དུ་ཀུན་
དགའ་བཀྲ་ཤིས་རྣམ་རྒྱལ་དཔལ་བཟང་པོས་མཁན་པོ་མཛད། ལས་སློབ་སྡེ་
སྣོད་འཛིན་པ་དཀོན་མཆོག་རིན་ཆེན་པ། གསང་སྟོན་སློབ་དཔོན་སངས་རྒྱས་

204
༄༅།གཞན་ལ་ཕན་པའི་གཏེར།
ཡེ་ཤེས། གྲིབ་ཚོད་ཉང་རམ་པ། གྲོགས་ལྡན་པ་དགེ་སློང་སངས་རྒྱས་ལྷུན་
གྲུབ། དད་པའི་དགེ་འདུན་གྲངས་ཚང་བའི་དབུས་དགེ་བསྙེན། དགེ་ཚུལ།
གསོལ་བ་དང་བཞིའི་ལས་ཀྱི་བསྙེན་པར་རྫོགས་པ་ཚིག་རྫོགས་སུ་མནོས། ངག་
དབང་ཀུན་དགའ་རྣམ་རྒྱལ་ནོར་བུ་དཔལ་བཟང་པོར་མཚན་བཏགས། བྱང་
ཆུབ་ཏུ་སེམས་བསྐྱེད་པའི་མཚན་ནི་མི་ཕམ་པདྨ་དཀར་པོ་ཕྱོགས་ལས་རྣམ་པར་
རྒྱལ་བའི་སྡེའོ།། བསྟན་འགྲོའི་བྱ་བ་མང་པོ་མཛད། ཕྱི་ནང་རིག་པའི་གསུང་
རྩོམ་པོད་བཅུ་བཞི་བརྩམས། རབ་བྱུང་བཅུ་པའི་མེ་སྤྲེལ་(སྤྱི་ལོ༡༥༩༦)ལོར་
དགོངས་པ་ཆོས་དབྱིངས་སུ་བསྡུས༎

205
རྩ་བ་དང་པོ། གླེང་གཞི།
བཅོམ་ལྡན་འདས་ སྨན་གྱི་བླ་བཻཌཱུརྱ་འོད་ཀྱི་རྒྱལ་པོ་ལ་ཕྱག་འཚལ་ལོ༎
ཤིན་ཏུ་མངོན་པར་སངས་རྒྱས་བཅོམ་ལྡན་འདས༎ དུག་གསུམ་ནད་རྣམས་
དྲུངས་འབྱིན་སྨན་གྱི་བླ། དགེ་ལེགས་བཻཌཱུརྱ་ཡི་འོད་འཕྲོ་བ། དྲང་སྲོང་
རྣམས་ཀྱི་རྒྱལ་པོ་དེ་ལ་འདུད།། ཚིག་དོན་རླབས་འཁྲུགས་སྨན་རྒྱུད་ཆུ་གཏེར་
བུ། དོན་མཐུན་རེ་སྐོང་བཤད་པའི་རྫིང་བཅས་ནས།། མི་ཤེས་འཇིགས་པ་
འཕྲོག་པ་འཚོ་མཛད་ཀྱི།། དེད་དཔོན་ཆེན་པོ་ཐམས་ ཅད་ ཕྱག་ བྱའི་འོས།།
སེམས་ཀྱི་རྩིག་ངོས་སྔོན་སྦྱངས་ཞལ་ཞལ་ལ།། ཚིག་འབྲུའི་རྡུལ་ ཪེཪ་ལེགས་
བཤད་རྡུལ་སྙེད་ཀྱི།། རྣམ་བཀྲའི་རི་མོ་འབྲི་མཁན་བད་[ པད] དཀར་གྱིས༎
པིར་གྱི་འདུ་བྱེད་རྒྱུད་བཞིའི་གླེགས་ཕུར་བསྒྱུར༎ འདིར་གང་བཤད་པར་བྱ་ན།
འཇིག་རྟེན་ན་གྲགས་ཤིང་གྲུབ་པའི་རིག་པའི་གནས། རོལ་མོ། འཁྲིག་ཐབས།
འཚོ་ ཚིས། གྲངས་ ཅན། སྒྲ། གསོ་ བའི་ དཔྱད། ཆོས་ ལུགས། བཟོ།
འཕོང་། དཔྱད། གཏན་ཚིགས། རྣལ་འབྱོར། ཐོས་པ། དྲན་པ། སྐར་
མའི་དཔྱད། རྩིས། མིག་འཕྲུལ། སྔོན་གྱི་རབས། སྔོན་བྱུང་བ་བཅོ་བརྒྱད་
ལས་གསོ་བའི་དཔྱད། བྲམ་ཟེ་ལ་གྲགས་པ་དེས་བརྗོད་ཀྱི་རིག་བྱེད། སྙན་
ཚིག་གི་རིག་བྱེད། མཆོད་སྦྱིན་གྱི་རིག་བྱེད། སྲིད་བསྲུང་གི་རིག་བྱེད་དམ།
ཚེའི་རིག་བྱེད་ལས་ཚེའི་རིག་བྱེད། ཆོས་ལུགས་ལ་གྲགས་པ། གཞན་ཚར་
གཙོད་པ་ལ་གཏན་ཚིགས་རིག་པ་དང༌། སྒྲ་རིག་པ་གཉིས། གཞན་རྗེས་སུ་
འཛིན་པ་ལ་གསོ་བ་རིག་པ་དང༌། བཟོ་རིག་པ་གཉིས། བདག་ཉིད་ཀུན་ཤེས་
པར་བྱེད་པ་ནང་རིག་པ་སྟེ་རིག་པའི་གནས་ལྔ་ལས་གཞན་རྗེས་སུ་འཛིན་པའི་

206
༄༅།གཞན་ལ་ཕན་པའི་གཏེར།
གསོ་བ་རིག་པ། དེ་ཡང་ལེགས་པར་སྦྱར་བའི་སྐད་དུ། ཨཱ་ཡུརྦེད། བོད་ཀྱི་
སྐད་དུ་ཚེའི་རིག་བྱེད། ཚེ་དང་། སྲོག་དང༌། འཚོ་བ་རྣམས་དོན་གཅིག་ལ་
མིང་རྣམ་གྲངས་པ། འདོད་པ་དང་གཟུགས་ཀྱི་ཁམས་ན་དྲོད་དང་རྣམ་པར་
ཤེས་པའི་རྟེན་གཉིས་ཀ་བྱེད་པ།
གཟུགས་མེད་ན་རྣམ་པར་ཤེས་པ་ཁོ་ནའི་
རྟེན་བྱེད་པ། དེ་རིག་པར་བྱེད་པས་ན་ཚེའི་རིག་བྱེད། བི་ཙི་ཀི་ནིས་ཏ་མ།
ཞེས་པ་གསོ་བའི་དཔྱད། དེ་ཡང་ཁམས་མི་སྙོམས་པ་བསལ་ནས་མཉམ་པར་བྱ་
བའི་རྣམ་དཔྱད་ཡིན་པས་གསོ་དཔྱད་ཅེས་སོ།།
ཙི་ཀི་ཏས་བིདྱཱ། ཞེས་པ་གསོ་བའི་རིག་པ་སྟེ། གསོ་བ་དེ་ཤེས་པར་བྱེད་
པས་ན་གསོ་བའི་རིག་པའོ།། དེ་ལ་ཡང་རྣམ་པར་དབྱེ་བ་དུ་མ་ཡོད་པ་ལས།
ད་རེས་རྒྱ་གར་སྐད་དུ། ། ཨ་མྲྀ་ཏ་ཧྲི་ད་ཡ་ཨངྒ་ཨཥྚ་གུ་ཧྱ་ཨུ་པ་དེ་ཤ་ཏྭནྡྲ་ནཱ་མ།
བོད་སྐད་དུ། བདུད་རྩིའི་སྙིང་པོ་ཡན་ལག་བརྒྱད་པ་གསང་བ་མན་ངག་གི་
རྒྱུད་ཅེས་བྱ་བ། ། དེ་ཡང་སྔོན་ལྷ་མ་ཡིན་སྟོབས་ལྡན་གྱིས་རྒྱ་མཚོ་བསྲུབས་པ་
ལས་བྱུང་ བའི་བདུད་རྩི་ བཞིན་དུ་འདི་ཡང་འཆི་བ་མེད་པར་བྱེད་པའི་ཕྱིར་
བདུད་རྩི་དང་། དེ་ལྟ་བུར་ནུས་པའི་ཐབས་ཐམས་ཅད་ཀྱི་སྙིང་ལྟ་བུ་ཡིན་པས་
སྙིང་པོ་དང་། དེ་ཡང་ལུས་སོགས་རྣམ་པར་དབྱེ་བ་བརྒྱད་ཀྱིས་བཤད་པས་
ཡན་ལག་བརྒྱད་པ་དང་། བསྐལ་བ་དང་ལྡན་པ་ལས་གཞན་ལ་མ་གྲགས་པས་
གསང་བ་དང་། ཚིག་ཉུང་ངུས་སྨན་དཔྱད་ཀྱི་དོན་མ་ལུས་སྟོན་པས་མན་ངག་
དང་། རྒྱུན་ཆགས་པར་བཤད་པས་རྒྱུད། དེ་ཡང་ཏ་དང་ཧྲིའི་བར་དང་ ཤ་
དང་ཏའི་བར་ན་རྣམ་པར་དབྱེ་བ་བྱིན་ཡོད་ཀྱང་ཕྱིས་པས་ད་ལྟ་མི་མངོན་ལ།
བསྒྱུར་བའི་ཚེ་བདུད་རྩི་དང་མན་ངག་གི་ཞེས་ཐོན་པ་ཡིན་ནོ།། བཅོམ་ལྡན་
འདས་དེ་བཞིན་གཤེགས་པ་ཞེས་ནས། རྒྱལ་པོ་ལ་ཕྱག་འཚལ་ལོ།། ཞེས་པའི་
བར། ལོ་ཙཱ་བ་དད་པའི་ཕྱག་དང༌། ཐུགས་རྗེས་འགྲོ་བའི་དོན་མཛད་ཅེས་
པའི་ཤོ་ལོ་ཀ་ནི། སྡུད་པ་པོས་བཅུག་པ་ཡིན་ནོ།། ཞེས་ཤེས་པར་བྱས་ནས་
བཤད་པ་དང་། དངོས་ལ་འཇུག་པ་ལ། གླེང་གཞི་གླེང་སློང་གི་སྒོ་ནས་ཇི་ལྟར་

༄༅།རྩ་བ་དང་པོ། གླེང་གཞི།
207
གསུངས་པའི་ཚུལ། ཚིག་དོན་ཕུན་སུམ་ཚོགས་པའི་རྒྱུད་བཤད་པ་གཉིས་ལས།
དང་པོ་འདི་སྐད་ཅེས་བྱ་བ་ནི་འཆད་པར་འགྱུར་བའི་གཞུང་ཐམས་ཅད་བསྡུས་
པ་ཡིན་ནོ།། བདག་གིས་སྨན་པའི་རྒྱལ་པོས་སོ།། བཤད་པའི་དུས་གཅིག་ན་
ཞེས་པ‘ལན་ཅིག་ཁོ་ནར་གསུངས་པ་སྟེ་དཀོན་པར་སྟོན་པའོ། དྲང་སྲོང་གི་
གནས་སྨན་གྱི་གྲོང་ཁྱེར་ལྟ་ན་སྡུག་ཅེས་བྱ་བ་ནས། ནོར་བུ་བཻཌཱུརྱའི་གདན་ལ་
ཞེས་པའི་བར་ནི་གནས་ཕུན་སུམ་ཚོགས་པ། སྟོན་པ་བཅོམ་ལྡན་འདས་འཚོ་
མཛད་སྨན་གྱི་བླ་བཻཌཱུརྱ་འོད་ཀྱི་རྒྱལ་པོ་ཞེས་བྱ་བ་ནི་སྟོན་པ་ཕུན་སུམ་ཚོགས་པ།
བཞུགས་སོ་ཞེས་བྱ་བ་ནི་རྫུ་འཕྲུལ་གྱི་ཆོ་འཕྲུལ། ཆོ་འཕྲུལ་གྱི་ཆོ་འཕྲུལ། ཀུན་
བརྗོད་པའི་ཆོ་འཕྲུལ་གསུམ་གྱིས་བཞུགས་པ་ཞེས་བྱ་བའི་དོན་ནོ།། སྟོན་པ་དེ་
ལ་འཁོར་ནི་ཞེས་པ་ནས། ཐབས་ཅིག་ཏུ་བཞུགས་ སོ་ ཞེས་བྱ་ བའི་ བར་ ནི་
འཁོར་ཕུན་སུམ་ཚོགས་པ་སྟེ། དོན་བྱང་སེམས། རྣམ་པ་ལྷ་དང༌། དྲང་སྲོང་
དང་། ཕྱི་བ་དང་ནང་པའི་འཁོར་བཞིའོ།། དེའི་ཚེ་དེའི་དུས་ན་ཞེས་པ་དུས་
ཕུན་སུམ་ཚོགས་པ། སྟོན་པས་གསུངས་པའི་ཚིག་གཅིག་ལ་ཞེས་པ་ནས། དྲང་
སྲོང་གི་ལུགས་ཞེས་བྱའོ།། ཞེས་པའི་བར་ནི་ཆོས་ཕུན་སུམ་ཚོགས་པ། དེ་ཡང་
བློ་རབ་ཀྱི་དོན་དུ་གསོ་དཔྱད་ཐམས་ཅད་ཀྱི་དོན་མདོར་བསྡུས་ཏེ་རྩ་བའི་རྒྱུད་
བསྟན། བློ་འབྲིང་གིས་དེའི་དགོངས་པ་འཁྲོལ་བ་ལས་རྩ་བ་རྒྱས་པར་བཀྲོལ་
བའི་བཤད་རྒྱུད་བསྟན། བློ་ཐ་མ་ལ་དེས་ཀྱང་མ་ཆོག་སྟེ་ལག་ལེན་སྨར་ཁྲིད་དུ་
བསྟན་དགོས་པར་བྱུང་བས་ཤིན་ཏུ་རྒྱས་པའི་མན་ངག་གི་རྒྱུད་བསྟན། དེ་ཡང་
མང་ནས་བློས་མ་ལྕོགས་པའི་ཤིན་ཏུ་ཞན་པའི་དོན་དུ་མདོ་བཞིར་བསྡུས་པ་ཕྱི་
མའི་རྒྱུད་བསྟན་པ་དག་གོ། གཞན་དག་ན་རེ། འདི་ནི་གཡུ་ཐོག་པས་མཛད་
པ་སྟེ་གླེང་གཞི་ལ་སོགས་པ་རབ་བཏགས་སོ་ཞེས་ཟེར་ལ། ལུགས་འཛིན་ཕལ་
ཆེར་རྒྱུད་ཡང་དག་པར་འདོད་ཅིང་གྲ་བ་མངོན་ཤེས་ཀྱིས་གཏེར་ནས་ཕྱུང་ཞེས་
གྲགས་ཤིང༌། རྙིང་མའི་རྒྱུད་འབུམ་ལས་ཀྱང་བྱུང་བས། དེའི་དབང་དུ་བྱས་
ནས་བཤད་ལ། སྨན་གྱི་གྲོང་ཁྱེར་འདི་ཡང་བཻཌཱུརྱའི་འོད་ཀྱི་རྣམ་པར་སྣང་བྱེད་

208
༄༅།གཞན་ལ་ཕན་པའི་གཏེར།
ཅེས་པ་སྨན་གྱི་བླའི་ཞིང་དེ་ན་དང་། འདི་འཆད་པ་ཡང་གཞུང་ཉིད་ལས་སྨན་
རྒྱལ་དུ་གསུངས་ཤིང་། འོ་སྐོལ་གྱི་སྟོན་པས་འཚོ་བྱེད་གཞོན་ནུ་བོས། རི་བོ་
སྤོས་ངད་ལྡན་དུ་ཁྲིད་ནས་དེའི་ཁེངས་པ་བཅོམ་ནས་སླར་ཟློས་བུར་གསུངས་པ་
སྟེ། དཔེར་ན་བྱམས་པའི་སྨོན་ལམ་ལྟ་བུའོ།། འོ་ན་མཇུག་དོན་ལས་རྒྱ་གར་ལ་
སོགས་པའི་སྨན་གྱི་བསྟན་བཅོས་ཐམས་ཅད་འདིར་འདུས་པར་བཤད་པ་དང་
འགལ་ལོ་ཞེ་ན། དེ་ནི་མ་འོངས་ལུང་སྟོན་པ་སྟེ། དཔེར་ན་དུས་ཀྱི་འཁོར་ལོ་
བོད་དུ་བོད་ཀྱི་སྐད་ཀྱིས་ཞེས་གསུངས་ཀྱང་། དུས་འཁོར་གསུངས་པའི་དུས་སུ་
བོད་ཆགས་པར་མི་འདོད་པ་བཞིན་ནོ༎ །།

209
རྩ་བ་གཉིས་པ། གླེང་སློང་།
དེ་ལྟར་ གླེང་ གཞི་བསྟན་ནས་གླེང་བསླང་བ་ནི། དེའི་ཚེ་དེའི་དུས་ན་
བཅོམ་ལྡན་འདས་འཚོ་མཛད་ཅེས་བྱ་བ་ནས། ལེའུ་ལ་བསླབ་པར་བྱའོ་ཞེས་
གསུངས་པ་དང་། ཞེས་པའི་བར་ཏེ། སྟོན་པ་སྨན་གྱི་རྒྱུད་འཆད་པར་བཞེད་
ནས་ཏིང་ངེ་འཛིན་ལ་བཞུགས་ཤིང་འོད་ཟེར་གྱིས་ལས་བྱས་ཏེ། ཐུགས་ལས་
དྲང་སྲོང་རིག་པའི་ཡེ་ཤེས་སྤྲུལ་ནས་དེས་གླེང་བླང་བ་དང༌། སླར་གསུང་ལས་
དྲང་སྲོང་ཡིད་ལས་སྐྱེས་སྤྲུལ་ཏེ། དེས་གླེང་བསླང་བའི་དོན་ཇི་ལྟ་བུ་ཞེས་ཞུ་
བར་བྱས་སོ། གཉིས་པ་ ཚིག་ དོན་ ཕུན་ སུམ་ ཚོགས་ པའི་ རྒྱུད་ བཤད་ པ་ ལ།
རྗོད་བྱེད་བརྡའི་གསོ་རིག བརྗོད་བྱ་དོན་གྱི་གསོ་རིག་བཤད་པ་གཉིས་ལས།
དང་པོའི་ཡང་དྲང་སྲོང་ཡིད་ལས་སྐྱེས་ཀྱིས་གསོལ་བ། ཞེས་པ་ནས། རོ་ཙ་ལ་
གཉིས་རྒྱུད་གསུམ་སྤྱི་ཁྱབ་ཡིན། ཞེས་གསུངས་སོ་ཞེས་པའི་བར་ཏེ། གསོ་བ་
རིག་པ་མན་ངག་གི་རྒྱུད་ཅེས་བྱ་བ་ཡང་། རྩ་བའི་རྒྱུད་དང༌། བཤད་པའི་རྒྱུད་
དང་། མན་ངག་གི་རྒྱུད་དང་། ཕྱི་མའི་རྒྱུད་བཞིར་ཕྱེ་ལ། དེ་ཐམས་ཅད་
ཀྱང་། ལུས་དང་བྱིས་པ་ མོ་ནད་གདོན།། མཚོན་དུག་ རྒས་ དང་ རོ་ ཙ་ བ།།
ཡན་ལག་བརྒྱད་དུ་ཤེས་པར་བྱ།། ཞེས་པས་དེ་ཡང་དང་པོ་ལུས་འདུ་བ་མ་
སྙོམས་ན་ཚེའི་བར་ཆད་དུ་འགྱུར་བ་བསྲུང་བའི་ཕྱིར། གསོ་བར་བྱ་བའི་གཙོ་
བོ་ལུས་ཡིན་པས་དང་པོར་བསྟན། ལུས་དེ་ཡང་བྱིས་པ་ནས་གསོ་དགོས་པས་
དེ་ནས་བྱིས་པ་བསྟན། བྱིས་པའི་རྗེས་ལ་མོ་ནད་འབྱུང་ཉེ་བས་ བསྟན་ནོ།།
གཉིས་པ་རྐྱེན་གློ་བུར་བས་ཚེའི་བར་ཆད་དུ་གྱུར་པ་བསྲུང་བའི་ཕྱིར་ནད་མང་
ཉུང་གི་རིམ་པས། གདོན་ མཚོན་ དུག་ གསུམ་ མཐའ་ མ་ རྒས་ པས་ མདངས་

210
༄༅།གཞན་ལ་ཕན་པའི་གཏེར།
ཉམས་ནས་ཚེའི་བར་ཆད་དུ་འགྱུར་བ་བསྲུང་བའི་ཕྱིར་རྒས་པ་དང་རོ་ཙ་བ་
བསྟན་པའོ།།། རོ་ཙ་བས་བར་ཆད་བསྲུང་བར་ཅིར་འགྱུར་ཞེ་ན། ཚེའི་འཐུང་
བུ་ཡིན་པའི་ཕྱིར་དང་། བུ་མ་བྱུང་བའི་རྐྱེན་བསྲུང་བའོ།། བསྟན་བཅོས་པ་ལ།
ལུས་དང་བྱིས་པ་ གདོན་ལུས་སྟོད།། མཚོན་དང་འཆི་བ་རྒས་རོ་ཙ།། གསོ་
དཔྱད་གང་ལ་གནས་པ་ཡི།། ཡན་ལག་བརྒྱད་པ་དེ་བཤད་དོ། ཞེས་གྲགས་སོ༎
རྒྱུད་བཞི་པོ་དེ་དག་ཀྱང་། གནས་དང༌། སྐབས་དང་། མདོ་གསུམ་དུ་བསྡུས་
ཏེ། གནས་ནི་རྩ་བ་མདོའི་གནས་དང་གྲུབ་པ་ལས[ལུས]། འཕེལ་འགྲིབ་ནི
[ནད]། བྱ་བ་སྤྱོད་ལམ། འཚོ་བ་ཟས། སྦྱོར་བ་སྨན། ཆ་བྱད་དཔྱད། ཐ་
མལ་ནད་མེད། ངེས་[ངོས]བཟུང་རྟགས། གསོ་བྱེད་ཐབས། བྱ་བྱེད་སྨན་
པའི་གནས་གསོ་དཔྱད་ཐམས་ཅད་ཀྱི་དོན་མདོར་བསྡུས་ནས་བསྟན་པའི་ཕྱིར་
ཐོག་མར་རྩ་བ་མདོ་ནས་བསྟན། དེའི་དོན་རྒྱས་པར་བཤད་པ་ལ། དང་པོ་
གང་གི་ དོན་ དུ་ གསོ་ བ་ལ་ལུས་ཀྱི་མཚན་ ཉིད་ ཤེས་ དགོས་པས་གྲུབ་པ་ལུས་
གནས་བསྟན། ལུས་ལ་ནད་འབྱུང་བས་དེ་འོག་འཕེལ་འགྲིབ་ནད་ཀྱི་གནས་
བསྟན། ནད་ལ་གཉེན་པོ་སྤྱོད་ལམ་ཟས་དཔྱད་བཞི་དགོས་པས། བྱ་བ་སྤྱོད་
ལམ་གྱི་གནས། འཚོ་བ་ཟས་ཀྱི་གནས། སྦྱོར་བ་སྨན་གྱི་གནས། ། ཆ་བྱད་
དཔྱད་ཀྱི་གནས་དང་བཞི་བསྟན། གཉེན་པོས་ནད་མེད་པར་བྱས་པས་ནད་
མེད་ཐ་མལ་གྱི་གནས་བསྟན། ན་བ་གསོ་བ་ལ་ནད་ངོས་འཛིན་དགོས་པས།
ངོས་འཛིན་རྟགས་ཀྱི་གནས་བསྟན།རྟོགས་ནས་གསོ་བ་ལ་གསོ་བྱེད་ཐབས་ཀྱི་
གནས་བསྟན། དེ་ཐམས་ཅད་སྨན་པ་ལ་རག་ལས་པའི་ཕྱིར་བྱ་བྱེད་སྨན་པའི་
གནས་བསྟན་པའོ།། དེ་ཡང་མདོ་གནས་ནི་རྩ་བའི་རྒྱུད་ཡིན་ལ། ལྷག་པ་བཅུ་
ནི་བཤད་པའི་རྒྱུད་དོ།། དང་པོ་ཡང་ལེའུས་བཤད་ན་དྲུག་སྟེ། གླེང་གཞི།
གླེང་བསླང༌། གནས་ལུགས་ནད་གཞི། ངོས་འཛིན་རྟགས། གསོ་ཐབས་དཔེ་
དོན་གྱི་རྣམ་གྲངས་སམ་བརྩིས་ཀྱི་ལེའུ་སྟེ་དྲུག གཉིས་པ་གྲུབ་པ་ལུས་ཀྱི་གནས་
ལ་བཤད་པའི་རྒྱུད་ཀྱི་ སྡོམ་ཚིག ལུས་ཀྱི་ཆགས་ཚུལ། འདྲ་དཔེ། གནས་

༄༅།རྩ་བ་གཉིས་པ། གླེང་སློང་།
211
ལུགས། མཚན་ཉིད། ལས་དབྱེ། ལུས་ཀྱི་འཇིག་ལྟས་ཏེ་ལེའུ་བདུན། གསུ